Diari Oficial de la Generalitat Valenciana


Sumari del DOGV 5451, del 15-02-2007 (2007/764)

Bases de la convocatòria per a la selecció com a funcionari de carrera d'una plaça d'informàtic municipal vacant en la plantilla d'este Ajuntament.
---------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/764


Data del document
:   16-01-2007

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * concurs administratiu
    * professió de la informàtica
    * administració local

La Junta de Govern Local de l'Ajuntament de Catarroja, en sessió de 28 de desembre de 2006, ha aprovat les següents:  
Bases de la convocatòria per a la selecció com a funcionari de carrera d'una plaça d'informàtic municipal vacant en la plantilla d'este Ajuntament   
De conformitat amb el que disposa la Llei 7/1985, de 2 d'abril, Reguladora de les Bases de Règim Local (article 91.2), en relació amb l'article 19.1 de la Llei 30/1984, de 2 d'agost, de la Funció Pública i el Reial Decret 896/1991, de 7 de juny, sobre Programes i Regles Bàsiques que s'establixen en el procediment de selecció dels funcionaris locals.  
D'acord amb l'oferta d'ocupació pública per a 2006, aprovada per la Junta de Govern Local el 21 d'abril de 2006, es convoquen les proves selectives per a la provisió de la citada plaça, d'acord amb les bases següents:  
1. Objecte de la convocatòria  
L'objecte de la present convocatòria és la selecció pel procediment de concurs oposició lliure d'una plaça d'informàtic municipal, vacant en la plantilla de funcionaris d'este ajuntament.   
Esta plaça està enquadrada en l'escala d'administració especial, subescala tècnica, classe superior, classificada en el grup A, corresponent a l'oferta d'ocupació pública de l'exercici de 2006, la cobertura permanent de la qual es considera necessària, de conformitat amb l'article 18.4 de la Llei 30/1984, de 2 d'agost. L'accés a la plaça comporta la corresponent adscripció al lloc de treball previst en la vigent relació de llocs de treball, classificat com a funcionari i amb les restants determinacions que s'hi establixen.  
2. Normativa aplicable   
El procés selectiu s'ajusta al que disposen les presents bases i, en allò no previst resulta d'aplicació el títol VII de la Llei 7/1985, de 2 d'abril, Reguladora de les Bases del Règim Local; el títol VII del Reial Decret Legislatiu 781/1986, de 18 d'abril, que aprova el Text Refós de les disposicions legals vigents en matèria de règim local (TRRL); a nivell reglamentari, és d'aplicació el Reial Decret 896/1991, de 7 de juny, sobre regles bàsiques i programes mínims aplicables a la selecció dels funcionaris de l'administració local. En allò no previst per estes normes, conformement amb l'article 134 del TRRL, és d'aplicació la normativa següent: el Decret 33/1999, de 9 de març, del Consell de la Generalitat Valenciana i, supletòriament, el Reial Decret 364/1995, de 10 de març, que aprova el Reglament General d'Ingrés i Provisió de Llocs de Treball del Personal al Servici de l'Administració de l'Estat.  
3. Requisits dels aspirants  
Per a prendre part en l'oposició és necessari reunir els requisits següents, referits al moment de la finalització del termini de presentació d'instàncies:  
a) Tindre la nacionalitat espanyola o la de qualsevol altre estat membre de la Unió Europea. Ser cònjuge, descendent o descendent de cònjuge d'una persona espanyola o de qualsevol estat de la Unió Europea, sempre que estos descendents siguen menors de 21 anys o majors però visquen a expenses dels seus pares. Pertànyer a algun país amb el qual la Unió Europea tinga signat algun tractat, ratificat per Espanya, sobre la lliure circulació de treballadors.   
b) Tindre complits 18 anys d'edat.  
c) Estar en possessió del títol de la Llicenciatura en Informàtica, del títol d'Enginyer Superior en Informàtica, o en condicions d'obtindre'ls en la data en què acabe el termini de presentació d'instàncies. En el cas de titulacions obtingudes a l'estranger haurà d'estar en possessió de la credencial que acredite la seua homologació.   
d) No patir malaltia ni estar afectat per una limitació física o psíquica incompatible amb l'exercici de les funcions o que les impossibilite.  
e) No haver sigut separat, per mitjà d'expedient disciplinari, del servici en qualsevol de les administracions públiques, ni trobar-se inhabilitat per a l'exercici de funcions públiques.  
4. Sol·licituds   
Les persones que vulguen participar en les proves selectives han de sol·licitar-ho mitjançant el model normalitzat d'instància que figura en les presents bases i que es facilitaran en l'Oficina Integrada d'Atenció al Ciutadà i en Infoville (http://www.catarroja.es).   
Les sol·licituds han d'anar dirigides l'Alcaldia Presidència de la corporació i s'han de presentar en el Registre General de l'Ajuntament. També poden presentar-se en la manera que determina l'article 38.4 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú.  
El termini serà de 20 dies naturals, comptadors a partir del següent al de la publicació de l'extracte d'esta convocatòria en el Boletín Oficial del Estado. Les bases, així mateix, es publicaran en el Diari Oficial de la Comunitat Valenciana i en el Butlletí Oficial de la Província de València.  
Els drets d'examen es fixen en la quantitat de 18,00 euros i han de ser satisfets pels aspirants abans de presentar la instància, a la qual adjuntaran el resguard bancari acreditatiu. L'ingrés s'ha de fer per transferència al número de compte 2077 0112 88 3598343356, a nom de l'Ajuntament de Catarroja, en Bancaixa. En la transferència ha de constar la identitat de l'aspirant - nom i DNI - i el concepte. En el cas que el pagament s'efectuara per gir postal o telegràfic, hauria de constar en la instància tot indicant el número de gir i adjuntant el justificant d'este. Una vegada ingressats, els drets d'examen només es tornaran a qui no siga admés al procediment selectiu per falta d'algun dels requisits.   
Els aspirants, a més de les seues dades personals, han de manifestar en la instància que reunixen tots i cada un dels requisits exigits en la base 3, referits sempre a la data d'expiració del termini assenyalat per a la presentació d'instàncies, i que es comprometen a prestar-hi el preceptiu jurament o promesa. Estes condicions s'han de mantindre al llarg de tot el procés selectiu i, en qualsevol moment del qual, podran ser requerits per a efectuar-ne les comprovacions oportunes.   
Per últim, els mèrits al·legats per a la fase de concurs han de presentar-se numerats juntament amb la sol·licitud, on s'ha de fer referència als dits documents.  
5. Admissió dels aspirants  
Expirat el termini d'admissió d'instàncies, per Resolució de l'Alcaldia, s'aprovarà, la llista provisional dels aspirants admesos i exclosos, que es farà pública en el Butlletí Oficial de la Província de València i en el tauler d'edictes de l'Ajuntament, juntament amb la composició del tribunal i la data i el lloc de realització del primer exercici. D'acord amb la legalitat vigent es concedix un termini de 10 dies hàbils per a presentar esmenes i reclamacions, les quals seran acceptades o refusades en la Resolució de l'Alcaldia per la qual s'aprove la llista definitiva. Les possibles variacions, si les hi haguera, seran publicades en el tauler d'edictes de l'Ajuntament i en el Butlletí Oficial de la Província de València.   
En el supòsit que no s'hi presentara cap reclamació, les llistes provisionals esdevindran automàticament definitives, la qual cosa es farà constar en la Resolució d'Alcaldia. En este cas, la publicació es farà únicament en el tauler d'edictes municipal.  
Els errors de fet es podran esmenar en qualsevol moment, d'ofici o a petició de la persona interessada.  
En qualsevol cas, amb l'objecte d'evitar errors i de possibilitar-ne l'esmena en temps i forma, en el supòsit de produir-se, els aspirants hauran de comprovar fefaentment, no sols que no figuren en la relació d'exclosos, sinó, a més, que els seus noms consten en la d'admesos.   
Si en algun moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, el tribunal, amb audiència prèvia de l'interessat, proposarà la seua exclusió a l'Alcaldia Presidència de l'Ajuntament, indicant les inexactituds o falsedats formulades en la sol·licitud, als efectes procedents.   
6. Tribunal qualificador  
El tribunal qualificador que jutjarà el procés selectiu, d'acord amb la legalitat vigent, estarà compost pels membres següents:   
President El de la corporació o membre de la mateixa en qui delegue.  
Secretari El de la corporació o funcionari en qui delegue, amb veu però sense vot.  
Vocals Dos representants de la Generalitat Valenciana.  
El director del Servici o funcionari en qui es delegue.   
Un funcionari de carrera designat per l'Alcaldia a proposta de la Junta de Personal   
La designació dels membres del tribunal inclourà la dels suplents respectius, i es farà pública juntament amb la llista d'admesos i exclosos.  
L'Ajuntament sol·licitarà als òrgans corresponents la designació dels representants respectius, que haurà d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de posseir un nivell de titulació o d'especialització iguals o superiors als exigits per a l'accés a la plaça convocada.  
El tribunal podrà disposar la incorporació als treballs, per a alguna o algunes de les proves, d'assessors que s'han de limitar a l'exercici de la seua especialitat tècnica, sobre la base de la qual col·laboraran amb el tribunal. Quan concórreguen en els membres del tribunal alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estos s'hauran d'abstenir d'intervindre-hi i notificaran esta circumstància a l'Alcaldia Presidència. Així mateix, els aspirants podran recusar-los en la forma prevista en l'article 29 de la citada Llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes, en tot allò no previst en estes bases, i per a l'adequada interpretació d'estes.  
Tots els membres del tribunal tindran veu i vot, excepte el secretari, que no tindrà vot.  
En cada sessió del tribunal podran participar els membres titulars presents en el moment de la seua constitució i, si n'estan absents, els suplents, sense que puguen substituir-se entre si en la mateixa sessió.  
Sí, constituït el tribunal i iniciada la sessió, s'absenta el president, este designarà, d'entre els vocals concurrents, el qui el substituirà durant la seua absència.  
A efectes d'assistència, el tribunal que actue en estes proves tindrà la categoria 1a prevista en l'article 33.2 del Reial Decret 236/1988, de 4 de març.  
7. Calendari de les proves  
La data, l'hora i el lloc del començament de les proves selectives s'anunciarà en el Butlletí Oficial de la Província de València junt amb la llista provisional d'admesos i exclosos.   
Una vegada començades les proves selectives, no serà obligatòria la publicació dels successius anuncis dels altres exercicis i incidències en el Butlletí Oficial de la Província de València. Estos anuncis hauran de fer-se públics pel tribunal en el local on s'hagen realitzat les anteriors proves i en el tauler d'anuncis de l'Ajuntament, amb una antelació de 12 hores si es tracta del mateix exercici, o de 48 hores si se'n tracta d'un nou.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
L'orde d'actuació dels aspirants en els exercicis que no puguen realitzar-se conjuntament serà el que determina la Generalitat Valenciana per a la selecció del seu personal, de conformitat amb l'article 10, apartat 3 del Decret 33/1999, de 9 de març, del Govern Valencià.  
Els opositors seran convocats per a cada exercici en una crida única, llevat del cas de força major degudament justificat i valorada lliurement pel tribunal. La no presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en este exercici i en els successius, per la qual cosa quedarà exclòs del procés selectiu.  
El tribunal podrà requerir en qualsevol moment que cada un dels aspirants acredite la seua identitat, motiu pel qual hauran d'anar-hi proveïts del document nacional d'identitat.  
8. Desenvolupament de les proves selectives  
Els exercicis de la fase d'oposició seran els següents:  
Primer exercici: Obligatori i eliminatori. Defensa d'un projecte  
Consistirà en l'exposició davant del tribunal, durant un temps màxim de quaranta-cinc minuts, d'un projecte sobre aplicació de les noves tecnologies de la informació i comunicació en la relació ciutadà administració.   
El projecte, juntament amb la documentació necessària per a la seua exposició, es presentarà unit a la instància de sol·licitud de participació en les proves selectives, en sobre tancat, en el registre general d'entrada d'esta corporació, indicant-se en la part externa del sobre si es necessita algun mitjà audiovisual per a la seua exposició.  
Segon exercici. Obligatori i eliminatori.  
Consistirà en el desenvolupament per escrit de quatre temes del temari inclòs en l'annex II, extret a l'atzar (un tema de cada bloc del mateix annex). La durada de l'exercici serà d'un màxim de quatre hores. L'exercici serà llegit pels aspirants al tribunal que podrà formular preguntes sobre el contingut dels temes com aclariment del que s'exposa.   
Tercer exercici. Pràctic. Obligatori i eliminatori.   
Consistirà en el desenvolupament per escrit, durant un temps màxim de tres hores, d'un tema proposat pel tribunal sense atendre a l'enunciat del bloc II, III i IV de l'annex II del programa. S'hi valoraran els coneixements sobre els temes desenvolupats, l'exposició, la capacitat de síntesi, la claredat d'idees i la redacció de l'escrit. L'exercici el llegiran els aspirants al tribunal que podrà formular preguntes sobre el contingut dels temes com aclariment del que s'exposa.  
Quart exercici. Valencià. Obligatori i no eliminatori.  
Consistirà en la traducció del castellà al valencià, i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La durada d'este exercici serà de 30 minuts.  
9. Fase de concurs. (Posterior a la fase d'oposició)  
Els mèrits es valoraran d'acord amb el barem següent:  
1. Servicis prestats en l'administració pública. Màxim 1 punt.  
Es valoraran a raó de 0,25 punts per any complet de servicis en el mateix grup de funcionaris o categoria laboral, i 0,125 punts per any complet de servicis en altres grups de funcionaris o categoria laboral; es rebutjaran les fraccions inferiors al mes. A tal efecte es computaran els servicis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i la resta de la normativa aplicable. No es computaran mai els servicis que s'hagen prestat simultàniament amb altres també al·legats.   
Únicament es consideraran acreditats els servicis prestats a l'administració pública si s'aporta la certificació oficial a l'efecte. Es tindran en compte, per a això, els certificats expedits pels responsables del departament.  
La valoració es computarà fins a la data de finalització del termini de presentació d'instàncies.  
2. Valencià. Màxim 1 punt.  
Es valoraran els certificats expedits per la Junta Qualificadora de Coneixements de Valencià, i qualsevol altre susceptible de ser homologat per este organisme, d'acord amb el que disposa l'Orde de 22 de maig de 1989 de la Conselleria de Cultura, Educació i Ciència (DOGV 1.082, de 09.06.1989), segons el detall següent:  
- Oral: 0.25 punts  
- Elemental: 0.35 punts  
- Mitjà 0.75 punts  
- Superior: 1 punt  
3- Anglés. Màxim 1 punt.  
Es valorarà el títol d'anglés expedit per l'escola oficial d'idiomes.  
4. Publicacions, ponències i experiència docent en cursos relacionats amb la informàtica. Màxim 1 punt.  
A valorar pel tribunal de forma ponderada, en funció de la duració dels cursos i de la docència, així com de l'extensió de les publicacions.  
5. Cursos de formació específica informàtica. Màxim 4,00 punts.  
Es valoraran els cursos relacionats amb la informàtica, segons el detall següent:  
- Màsters en informàtica de 500 hores o més 2,00 punts   
- Cursos de 250 hores o més 0,75 punts  
- Cursos de 60 a 249 hores 0,40 punts  
- Cursos de 30 a 59 hores 0,25 punts  
- Cursos inferiors a 30 hores 0,15 punts  
6. Cursos de formació genèrica. Màxim 1 punt.  
Només es valoraran estos cursos si són impartits per centres oficials reconeguts pel Ministeri d'Educació i Ciència, així com els impartits per organismes i institucions oficials dependents de les administracions públiques competents en el marc de programes de formació contínua, de formació d'empleats públics i de cursos realitzats per universitats, extrems tots ells que l'aspirant haurà d'acreditar.  
La qualificació final del concurs serà el resultat de la suma de les puntuacions atorgades pel tribunal a cada mèrit considerat. La valoració dels mèrits en la fase de concurs no podrà en cap cas superar el 40% de la puntuació màxima assolible en la fase de concurs oposició, conforme amb l'article 5.4 del Decret 33/1999, del Govern Valencià.  
10. Qualificació i valoració dels exercicis. Proposta de nomenament   
El primer, segon i tercer exercici, es qualificaran cada un d'ells amb un màxim de 10 punts, i caldrà per a aprovar un mínim de 5 punts, de manera que en quedaran eliminats el opositors que no arriben al mínim indicat en cada exercici.  
El quart exercici, obligatori i no eliminatori, d'idioma, es qualificarà fins a un màxim de 3 punts.  
Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'assistents. El coeficient resultant serà la qualificació obtinguda en cada exercici. No obstant, per a declarar que els aspirants han superat, o no, els exercicis eliminatoris, el tribunal actuarà de conformitat amb el que preveu l'article 26.4 de la Llei 30/1992, de 26 de novembre, en el ben entés que els suspesos no podran obtindre la puntuació de 5 i els aprovats obtindran 5 o més punts.  
Les qualificacions de cada exercici es faran públiques el mateix dia en què s'acorden i s'exposaran en el tauler d'edictes de la corporació.  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà de la següent manera: s'inclouran els qui hagen realitzat i superat tots els exercicis obligatoris, se sumaran per a cada un d'ells les puntuacions obtingudes en tots els exercicis i s'afegiran el total de punts obtinguts en la fase de concurs. La relació començarà amb l'aspirant que haja obtingut d'esta manera la puntuació més alta, i acabarà quan el nombre d'inclosos coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararien desertes. El tribunal no podrà declarar aprovats a més aspirants que el total de places a cobrir en la convocatòria (total 1).  
El tribunal elevarà a l'Alcaldia la proposta de nomenament de funcionari en pràctiques a favor de l'aspirant aprovat.   
11. Relació d'aprovats, presentació de documents i nomenament  
L'aspirant proposat presentarà en l'Àrea de Recursos Humans i Administració de Personal de l'Ajuntament dins del termini de 20 dies naturals comptadors a partir de la publicació de la llista d'aprovats en el tauler d'edictes, els documents acreditatius d'estar en possessió dels requisits i les condicions exigides en la base 3.  
Davant de la impossibilitat, degudament justificada, de presentar els documents expressats, es podrà acreditar que es reunixen les condicions exigides en la convocatòria per mitjà de qualsevol tipus de prova admissible en dret.  
Qui, en el termini fixat i llevat dels casos de força major, degudament acreditats, no presentara la documentació o si de l'examen de la mateixa es deduïra que no té tots o alguns dels requisits assenyalats, no podrà ser nomenat funcionari de carrera i quedaran anul·lades totes les actuacions, sense perjuí de la responsabilitat en què haguera incorregut per falsedat.   
El nomenat, amb la formulació de jurament o promesa prèvia a què es referix l'article 32.c del Text Refós de la Llei de Funció Publica Valenciana, haurà de prendre'n possessió, com a funcionari en pràctiques, en el termini de 20 dies comptadors des de l'endemà d'haver-li notificat el nomenament. Si no pren possessió dins del termini assenyalat, sense causa justificada, es considerarà que renúncia als seus drets sobre la plaça i no obtindrà qualificació de funcionari.  
L'aspirant proposat serà nomenat per l'Alcaldia funcionari en pràctiques durant un període de tres mesos. Als dos mesos i mig el funcionari en pràctiques presentarà una memòria sobre la situació de l'equip, així com de les funcions realitzades durant este període. Sobre la base de tot això es farà una valoració exhaustiva de l'aptitud i de l'actitud del funcionari en pràctiques. Serà preceptiu l'informe del comité valorador, compost per l'alcalde, el secretari i el director de Personal, que es reunirà a este efecte. Tal informe s'elevarà al tribunal que podrà practicar les proves que estime precises i que declararà, o no, la superació de les dites pràctiques.  
En cas de no considerar-lo apte, l'alcalde dictarà una resolució motivada en la que posarà de manifest que l'aspirant no ha superat el període de pràctiques i que, per tant, es declara no procedent el seu nomenament com a funcionari de carrera. En este últim cas, serà preceptiu l'informe previ del tribunal desfavorable al nomenament, tribunal que es constituirà a l'efecte i que podrà practicar les proves que estime precises per a poder fonamentar suficientment el seu informe.  
Els declarats no aptes en quedaran eliminats i no seran nomenats funcionaris de carrera.  
12. Recursos  
Contra les presents bases i la convocatòria corresponent, actes tots dos que esgoten la via administrativa, cal interposar:  
A. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar tal recurs serà d'un mes, comptat des de l'endemà de la publicació de les presents bases en el Butlletí Oficial de la Província de València i en el Diari Oficial de la Comunitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la interposició, sense haver-se notificat la resolució, i en este cas quedarà expedita la via contenciosa administrativa.  
B. Recurs contenciós administratiu, directament, davant del Jutjat del Contenciós Administratiu. El termini per a interposar el recurs és:  
a) De dos mesos, comptats des de la publicació de les presents bases en el Butlletí Oficial de la Província de València i en el Diari Oficial de la Comunitat Valenciana, si no s'ha interposat el potestatiu recurs de reposició;  
b) De dos mesos, comptats des del dia en què es notifique la resolució expressa del recurs de reposició, o   
c) De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa del mateix.  
Contra les resolucions i els actes de tràmit que no posen fi a la via administrativa, quan estos últims decidisquen directament o indirecta el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, podrà interposar-se pels interessats el recurs d'alçada en el termini d'un mes davant de l'òrgan superior jeràrquic que nomenà el tribunal.  
ANNEX II  
Temari general  
Bloc I  
1. La Constitució espanyola de 1978: estructura, principis generals, la reforma de la Constitució.  
2. Drets i deures fonamentals dels espanyols: garantia i suspensió, el Tribunal Constitucional, el Defensor del Poble.  
3. El poder legislatiu: composició, atribucions i funcionament de les Corts Generals, elaboració de les lleis. El poder judicial: principis constitucionals. Organització judicial espanyola.  
4. El Govern i l'Administració de l'Estat: relacions entre el Govern i les Corts Generals. La Llei de Govern.  
5. Organització territorial de l'estat: les comunitats autònomes. Constitució i competències. Els estatuts d'autonomia  
6. L'Estatut d'Autonomia de la Comunitat Valenciana.   
7. Les comunitats europees. Les institucions europees: la Comissió, el Parlament, el Consell i el Tribunal de Justícia. Altres institucions europees. La Unió Europea.  
8. Els actes administratius: concepte, elements i classes. Validesa. Eficàcia. La nul·litat i l'anul·labilitat. Les disposicions de caràcter general.  
9. El procediment administratiu. Els interessats. Fases del procediment administratiu comú: iniciació, ordenació, instrucció, finalització i execució. Notificació i publicació.  
10. El règim local espanyol: principis generals i regulació jurídica.  
11. El municipi: concepte i elements. El terme municipal. La població.  
12. L'organització municipal: òrgans de l'ajuntament. Les competències municipals.  
13. El personal al servici de l'administració local. L'ingrés en la funció pública. La carrera administrativa: la provisió de llocs de treball i la promoció interna. Adquisició i pèrdua de la condició de funcionari. Les situacions administratives. El personal laboral.  
14. Drets i deures dels funcionaris locals. Sistema retributiu. Incompatibilitats. Règim disciplinari. La Seguretat Social dels funcionaris de l'administració local.  
15. Els contractes de l'administració local: classificació de contractes, els seus elements, la selecció del contractista, adjudicació, formalització i execució del contracte, la revisió dels preus, l'extinció del contracte.  
16. La hisenda local: especial estudi de les taxes, contribucions especials i impostos.  
17. Els pressupostos locals: concepte, principis i estructura. Elaboració del pressupost. La seua liquidació.  
18. El règim de la despesa pública local: l'execució del pressupost. Orde de prelació de les despeses. Expedients de modificació de crèdits. Comptabilitat i rendició de comptes. Control i fiscalització pressupostària.  
Temes específics àrea informàtica  
Bloc II  
Àrea de gestió municipal  
19. La informàtica i la gestió municipal. Processos clau. Processos de suport. Relacions entre les distintes àrees organitzatives de la gestió municipal.  
20. La informàtica i la gestió tributària: padrons fiscals, liquidacions, autoliquidacions.  
21. La informàtica i els processos de comptabilització de la gestió tributària i la recaptació.  
22. La informàtica i la recaptació municipal: voluntària i executiva.  
23. Intercanvi d'informació informatitzada entre l'administració local i les entitats bancàries.  
24. Intercanvi d'informació informatitzada entre l'administració local i altres administracions.  
25. Gestió del padró municipal d'habitants: formació, actualització. Gestió de les baixes, les altes i les modificacions. Processos mensuals i anuals.  
26. Gestió del padró municipal d'habitants. Renovació de les inscripcions.  
27. Sistemes de gestió de personal.  
28. Sistemes d'informació geogràfica. Aplicació en l'àmbit local.  
29. Sistemes de gestió informàtica de la policia local.  
30. Sistemes de gestió informàtica en les biblioteques. Sistemes de gestió informàtica i els Servicis Socials.  
31. La informàtica aplicada a la gestió del registre d'entrada i eixida.  
32. La informàtica aplicada a la gestió d'expedients.  
33. El model europeu de qualitat total (EFQM): descripció, criteris i procés de puntuació.  
34. Procés d'autoavaluació segons el model EFQM en una organització.  
Bloc III  
Àrea de sistemes  
35. Model de referència OSI: Conceptes generals. Definició i nivells.  
36. Direccionament IP. Subnetting.  
37. Protocols de control d'Internet. Resolució i resolució inversa de direccions.  
38. Problemes de xarxa. Prevenció i resolució. Ferramentes programari.  
39. Firewalls. Tipus de firewalls. Arquitectures.  
40. Xarxes LAN sense fil. Topologies.   
41. Gestió de xarxes. SNMP. Protocol SNMP. MIB's.  
42. Sistemes de detecció d'intrusos. Requisits d'un IDS. Tipus. Estats de resposta.  
43. Cisco IOS. Comandaments de configuració del router.  
44. Cisco IOS. Llista de control d'accés.  
Àrea de noves tecnologies en les relacions amb el ciutadà  
45. Llei 59/2003, de Firma Electrònica. Disposicions generals. Certificats electrònics. Prestació de servicis de certificació.  
46. Llei 59/2003, de Firma Electrònica. Dispositius de firma electrònica i certificació de PSC i de dispositius de firma electrònica. Supervisió i control. Infraccions i sancions.  
47 .L'Autoritat de Certificació de la Comunitat Valenciana.  
48. Confidencialitat. Ferramentes de xifrat de dades: el sistema d'arxius EFS.  
Àrea de seguretat i protecció de dades  
49. LOPD. Drets dels ciutadans. Moviment internacional de dades. Infraccions i sancions.  
50. Reial Decret 994/1999. Reglament de mesures de seguretat dels fitxers automatitzats que continguen dades de caràcter personal.  
51. Seguretat física en instal·lacions de procés de dades.  
52. Seguretat lògica en instal·lacions de procés de dades.  
53. Sistemes d'alta disponibilitat. RAID. LVM.  
54. Polítiques de seguretat: aspectes teòrics. Fases d'una política de seguretat.  
55. Seguretat en connexions externes.  
56. Codi maliciós. Tipus. Ferramentes contra el codi maliciós.  
57. Legislació sobre la propietat intel·lectual del programari.  
58. Documàtica. Organització funcional dels sistemes documàtics. Indexació.  
Bloc IV  
Àrea de bases de dades  
59. Gestió de bases de dades. Integritat. Concurrència. Seguretat i protecció.  
60. Informix-SE. Introducció a l'Informix. Arquitectura Informix-SE.  
61. Informix-SE. Creació de bases de dades.  
62. Informix-SE. Utilitats de càrrega i migració de dades: dbload, dbexport i dbimport.  
63. Informix-SE. Reparació de fitxers índexs.  
64. Informix-SE. Diari de transaccions.  
65. Informix-SE. Auditories de taules.  
66. Informix-SE. Bloquejos i concurrència.  
67. PostgreSQL. Característiques. Instal·lació.  
68. PostgreSQL. Arrancada i desconnexió de PostgreSQL. Creació de bases de dades.  
69. PostgreSQL. Administració. Còpies de seguretat.  
70. PostgreSQL. Clients.  
71. PostgreSQL. Autenticació i encriptació.  
Àrea de sistemes operatius  
72. Linux. Sistema d'arxius en Linux.  
73. Linux. Processos i ordes.  
74. Linux. Auditories.  
75. Linux. administració. Arrancada i desconnexió.  
76. Linux. Impressió en Linux. Còpies de seguretat.  
77. Linux. Servidor Apache. Configuració.  
78. Windows 2000. Seguretat en l'Active directory.  
79. Windows 2000.Sistemes d'arxius i permisos.  
80. Windows 2000. Sistemes de Terminal Server. Instal·lació, administració i configuració del servidor i els clients.  
81. Compartició d'arxius entre sistemes Linux i Windows: Samba.  
82. Microsoft Exchange Server. Configuració i Administració.  
Àrea de llenguatges  
83. Llenguatge XML. Història i fonaments teòrics. Aplicacions i avantatges del llenguatge XML.  
84. Llenguatge XML. Estructura del fitxer XML.  
85. Llenguatge XML. Document DTD associat al XML.  
86. Llenguatge SQL. Definició i manipulació de dades.  
87. Llenguatge Postcript.  
88. Llenguatge PHP. Introducció. Programació bàsica.  
89. Llenguatge PHP. Accés a bases de dades.  
90. Llenguatge PHP. Seguretat.  
La qual cosa es fa pública perquè els interessats en prenguen coneixement.  
Catarroja, 16 de gener de 2007.- L'alcaldessa: Mª Ángeles López Sargues.